ประกาศคณะกรรมการกำกับกิจการพลังงานประกาศคณะกรรมการกำกับกิจการพลังงานเรื่องการรับซื้อไฟฟ้าจากพลังงานหมุนเวียน (ไม่รวมพลังงานแสงอาทิตย์)ในช่วงเปลี่ยนผ่านจากแบบAdder เป็น Feed- Tariff (FiT)พ.ศ. ๒๕๕๘ โดยที่เป็นการสมควรปรับปรุงประกาศคณะกรรมการกำกับกิจการพลังงานเรื่อง การรับซื้อไฟฟ้าจากพลังงานหมุนเวียน (ไม่รวมพลังงานแสงอาทิตย์)ในช่วงเปลี่ยนผ่านจากแบบ Adder เป็น Feed - Tariff (FiT) เพื่อให้เป็นไปตามนโยบายการรับซื้อไฟฟ้าจากพลังงานหมุนเวียน(ไม่รวมพลังงานแสงอาทิตย์) ในช่วงเปลี่ยนผ่านจากแบบ Adder เป็นFeed - Tariff (FiT) ตามมติคณะกรรมการนโยบายพลังงานแห่งชาติในการประชุมครั้งที่ ๒/๒๕๕๗ (ครั้งที่ ๑๔๗) เมื่อวันที่ ๑๕ ธันวาคม ๒๕๕๗ และการประชุมครั้งที่๒/๒๕๕๘ (ครั้งที่ ๒) เมื่อวันที่ ๑๔ พฤษภาคม ๒๕๕๘บรรลุผลตามเป้าหมายเป็นไปด้วยความเรียบร้อยและเป็นธรรมโดยขยายระยะเวลาดำเนินการขอยกเลิกสัญญาซื้อขายไฟฟ้าเดิมหรือการขอยกเลิกคำขอขายไฟฟ้าเดิมและการยื่นขอขายไฟฟ้าใหม่รวมทั้งการดำเนินการลงนามในสัญญาซื้อขายไฟฟ้าอาศัยอำนาจตามความในมาตรา ๑๑ (๔)แห่งพระราชบัญญัติการประกอบกิจการพลังงาน พ.ศ. ๒๕๕๐และมติคณะกรรมการกำกับกิจการพลังงาน ในการประชุมครั้งที่ ๑๗/๒๕๕๘ (ครั้งที่ ๓๒๗) เมื่อวันที่๘ เมษายน ๒๕๕๘ และการประชุมครั้งที่ ๑๘/๒๕๕๘ (ครั้งที่ ๓๒๘) วันที่ ๒๒ เมษายน ๒๕๕๘คณะกรรมการกำกับกิจการพลังงาน จึงออกประกาศดังต่อไปนี้ข้อ ๑ ประกาศนี้เรียกว่า ประกาศคณะกรรมการกำกับกิจการพลังงาน เรื่อง การรับซื้อไฟฟ้าจากพลังงานหมุนเวียน(ไม่รวมพลังงานแสงอาทิตย์) ในช่วงเปลี่ยนผ่านจากแบบ Adder เป็นFeed - Tariff (FiT) พ.ศ. ๒๕๕๘ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ประกาศคณะกรรมการกำกับกิจการพลังงาน เรื่อง การรับซื้อไฟฟ้าจากพลังงานหมุนเวียน(ไม่รวมพลังงานแสงอาทิตย์) ในช่วงเปลี่ยนผ่านจากแบบ Adder เป็น Feed - Tariff (FiT) พ.ศ. ๒๕๕๘ ประกาศณ วันที่ ๒๓ มกราคม พ.ศ. ๒๕๕๘(๒) ประกาศคณะกรรมการกำกับกิจการพลังงาน เรื่องการรับซื้อไฟฟ้าจากพลังงานหมุนเวียน (ไม่รวมพลังงานแสงอาทิตย์)ในช่วงเปลี่ยนผ่านจากแบบ Adder เป็น Feed - Tariff (FiT) (เพิ่มเติม) พ.ศ. ๒๕๕๘ ประกาศ ณ วันที่ ๒ กุมภาพันธ์ พ.ศ. ๒๕๕๘(๓) ประกาศคณะกรรมการกำกับกิจการพลังงาน เรื่องการรับซื้อไฟฟ้าจากพลังงานหมุนเวียน (ไม่รวมพลังงานแสงอาทิตย์) ในช่วงเปลี่ยนผ่านจากแบบAdder เป็น Feed - Tariff (FiT) (เพิ่มเติมฉบับที่ ๒) พ.ศ. ๒๕๕๘ ประกาศ ณ วันที่ ๒๔ กุมภาพันธ์ พ.ศ. ๒๕๕๘ข้อ ๔ ประกาศนี้มิให้ใช้บังคับกับโครงการที่ผลิตไฟฟ้าจากพลังงานหมุนเวียนในแบบAdder ที่ได้จ่ายไฟฟ้าเข้าระบบแล้วข้อ ๕ ประกาศนี้ให้ใช้บังคับกับโครงการที่ผลิตไฟฟ้าจากพลังงานหมุนเวียน(ไม่รวมพลังงานแสงอาทิตย์) ที่ได้ยื่นคำขอขายไฟฟ้าในแบบ Adder แล้วและมีความประสงค์จะเข้าร่วมโครงการผลิตไฟฟ้าจากพลังงานหมุนเวียนภายใต้แบบ Feed - Tariff (FiT)ข้อ ๖ ในประกาศนี้การไฟฟ้า หมายความว่าการไฟฟ้านครหลวง (กฟน.) หรือการไฟฟ้าส่วนภูมิภาค (กฟภ.)โครงการ หมายความว่าโครงการที่ผลิตไฟฟ้าจากพลังงานหมุนเวียน (ไม่รวมพลังงานแสงอาทิตย์)ที่ได้ยื่นคำขอขายไฟฟ้าในแบบ Adder แล้วFiT หมายความว่า อัตราการรับซื้อไฟฟ้าในแบบ Feed - Tariffข้อ ๗ โครงการที่มีความประสงค์จะปรับเปลี่ยนจากแบบAdder เป็นแบบ FiT ตามประกาศนี้ จะต้องมีลักษณะอย่างใดอย่างหนึ่งดังนี้(๑)โครงการที่ยังไม่ได้ดำเนินการจ่ายไฟฟ้าเข้าระบบของการไฟฟ้าที่มีสัญญาซื้อขายไฟฟ้าแล้วหรือเป็นโครงการที่ได้รับอนุมัติตอบรับซื้อไฟฟ้าในปี๒๕๕๗ และต้องเป็นโครงการที่ยังไม่เคยมีการต่ออายุโครงการหรือยังไม่พ้นกำหนดวันจ่ายไฟฟ้าเข้าระบบเชิงพาณิชย์(SCOD) โดยได้รับอัตรา FiT ตามเอกสารแนบท้ายประกาศหมายเลข๑ และให้มีกำหนดวันจ่ายไฟฟ้าเข้าระบบเชิงพาณิชย์ (SCOD) ตามที่ได้เคยยื่นไว้ในแบบAdder เดิม(๒) โครงการที่ยื่นคำขอขายไฟฟ้าแล้วแต่ยังไม่ได้รับการอนุมัติการตอบรับซื้อไฟฟ้า สามารถปรับเปลี่ยนเป็นแบบ FiT ได้ โดยการรับซื้อไฟฟ้าจะเป็นรูปแบบการแข่งขันด้านราคา (Competitive Bidding) เสมือนเป็นโครงการใหม่ข้อ ๘ ให้ผู้เข้าร่วมโครงการดำเนินการยื่นคำขอยกเลิกสัญญาซื้อขายไฟฟ้าเดิมหรือคำขอขายไฟฟ้าเดิมต่อสำนักงานคณะกรรมการกำกับกิจการพลังงานตามแบบแนบท้ายประกาศหมายเลข๒ ทั้งนี้ จะไม่มีการหักเงินค้ำประกันและยื่นคำขอขายไฟฟ้าใหม่ต่อสำนักงานคณะกรรมการกำกับกิจการพลังงานตามแบบแนบท้ายประกาศหมายเลข๓ ภายในวันที่ ๓๑ กรกฎาคม ๒๕๕๘ เวลา ๑๕.๓๐ น.ข้อ ๙ ในกรณีที่ผู้เข้าร่วมโครงการขอยกเลิกสัญญาซื้อขายไฟฟ้าเดิมและยื่นคำขอขายไฟฟ้าใหม่ให้การไฟฟ้าตรวจความถูกต้องของเอกสารทั้งนี้การไฟฟ้าสามารถพิจารณายกเลิกข้อตกลงของสัญญาในส่วนที่เกี่ยวข้องกับการรับซื้อไฟฟ้าในแบบAdder และแก้ไขเพิ่มเติมข้อตกลงในสัญญาเดิม เช่น ราคารับซื้อไฟฟ้าการคำนวณค่าไฟฟ้าเงื่อนไขและอายุสัญญาซื้อขายไฟฟ้าให้สอดคล้องกับการรับซื้อไฟฟ้าในแบบ FiT ได้ โดยมิต้องยกเลิกสัญญาทั้งฉบับและให้จัดทำเป็นเอกสารแนบท้ายสัญญาเดิมพร้อมทั้งมีหนังสือแจ้งให้ผู้เข้าร่วมโครงการทราบถึงวันเวลาเข้าทำสัญญาซื้อขายไฟฟ้าภายใน ๑๕ วัน นับแต่วันที่การไฟฟ้าได้รับคำขอขายไฟฟ้าใหม่จากสำนักงานคณะกรรมการกำกับกิจการพลังงานการดำเนินการตามวรรคหนึ่งให้การไฟฟ้าดำเนินการให้แล้วเสร็จภายในวันที่ ๓๑ สิงหาคม ๒๕๕๘การลงนามในเอกสารแนบท้ายสัญญาเดิมให้ดำเนินการให้แล้วเสร็จภายในวันที่๑๕ กันยายน ๒๕๕๘ข้อ ๑๐ ในกรณีที่ผู้เข้าร่วมโครงการขอยกเลิกคำขอขายไฟฟ้าเดิมที่ได้รับการตอบรับและยื่นคำขอขายไฟฟ้าใหม่ให้การไฟฟ้าตรวจสอบความถูกต้องของคำขอขายไฟฟ้าใหม่และให้มีกำหนดวันจ่ายไฟฟ้าเข้าระบบเชิงพาณิชย์ (SCOD) ตามที่ได้เคยยื่นไว้ในแบบAdder เดิม พร้อมทั้งมีหนังสือแจ้งให้ผู้เข้าร่วมโครงการทราบถึงการตอบรับซื้อไฟฟ้าในแบบFiT และวันเวลาเข้าทำสัญญาซื้อขายไฟฟ้าไปในคราวเดียวกันภายใน ๑๕ วัน นับแต่วันที่การไฟฟ้าได้รับคำขอขายไฟฟ้าใหม่จากสำนักงานคณะกรรมการกำกับกิจการพลังงานการดำเนินการตามวรรคหนึ่งให้ใช้สัญญาซื้อขายไฟฟ้าตามแบบของการไฟฟ้าที่เป็นผู้รับซื้อกำหนดการลงนามสัญญาซื้อขายไฟฟ้าให้ดำเนินการให้แล้วเสร็จภายในวันที่ ๓๑ตุลาคม ๒๕๕๘ข้อ ๑๑ ผู้เข้าร่วมโครงการจะได้รับสิทธิในการได้รับFiT แทน Adder นับตั้งแต่วันที่เริ่มต้นจ่ายไฟฟ้าเข้าระบบทั้งนี้ ตั้งแต่วันที่ ๒๔ มกราคม๒๕๕๘ข้อ ๑๒ ในกรณีที่มีการใช้เชื้อเพลิงผสมผสานระหว่างพืชพลังงานและน้ำเสีย/ของเสียให้พิจารณากำหนดFiT ดังนี้(๑)ในกรณีที่พลังงานความร้อนที่ได้จากการใช้น้ำเสียหรือของเสียในแต่ละรอบปีไม่เกินกว่าร้อยละ๒๕ ของพลังงานความร้อนทั้งหมดที่ใช้ในกระบวนการผลิตไฟฟ้า ให้ได้รับ FiT ก๊าซชีวภาพ (พืชพลังงาน)(๒)ในกรณีที่พลังงานความร้อนที่ได้จากการใช้น้ำเสียหรือของเสียในแต่ละรอบปีเกินกว่าร้อยละ๒๕ ของพลังงานความร้อนทั้งหมดที่ใช้ในกระบวนการผลิตไฟฟ้า ให้ได้รับ FiT ก๊าซชีวภาพ (น้ำเสีย/ของเสีย)ข้อ ๑๓ ให้การไฟฟ้าแจ้งกำหนดวันลงนามทำสัญญาให้สำนักงานคณะกรรมการกำกับกิจการพลังงานทราบภายในวันที่การไฟฟ้าแจ้งผู้เข้าร่วมโครงการทราบข้อ ๑๔ ในการลงนามสัญญาซื้อขายไฟฟ้าหรือการแก้ไขเปลี่ยนแปลงสัญญาซื้อขายไฟฟ้า ให้ทำ ณสำนักงานคณะกรรมการกำกับกิจการพลังงานข้อ ๑๕ บรรดาคำขอที่ผู้เข้าร่วมโครงการได้ยื่นไว้ตามประกาศที่ถูกยกเลิกตามข้อ๓ ของประกาศฉบับนี้ ให้ถือว่าเป็นคำขอยกเลิกสัญญาซื้อขายไฟฟ้าเดิมหรือคำขอขายไฟฟ้าเดิมและคำขอขายไฟฟ้าใหม่ตามประกาศนี้และให้สำนักงานคณะกรรมการกำกับกิจการพลังงานหรือการไฟฟ้า แล้วแต่กรณี ดำเนินการในส่วนที่เกี่ยวข้องกับคำขอดังกล่าวตามประกาศนี้ต่อไปข้อตกลงในสัญญาเดิมที่ได้ดำเนินการแก้ไขเพิ่มเติมตามประกาศที่ถูกยกเลิกตามข้อ๓ ของประกาศฉบับนี้ ให้ถือว่าสิทธิและหน้าที่ของคู่สัญญาตามสัญญานั้นมีผลสมบูรณ์และใช้บังคับได้ประกาศณ วันที่ ๑๑ มิถุนายน พ.ศ. ๒๕๕๘พรเทพ ธัญญพงศ์ชัยประธานกรรมการกำกับกิจการพลังงาน[เอกสารแนบท้าย]๑. เอกสารแนบท้ายประกาศคณะกรรมการกำกับกิจการพลังงาน เรื่องการรับซื้อไฟฟ้าจากพลังงานหมุนเวียน (ไม่รวมพลังงานแสงอาทิตย์)ในช่วงเปลี่ยนผ่านจากแบบ Adder เป็น Feed - Tariff (FiT)๒. อัตรา Feed- Tariff (FiT) สำหรับโครงการผลิตไฟฟ้าจากพลังงานหมุนเวียนขนาดเล็กมาก(VSPP) (เอกสารแนบท้ายประกาศหมายเลข ๑)๓. แบบคำขอยกเลิกสัญญาซื้อขายไฟฟ้าเดิมหรือคำขอขายไฟฟ้าเดิม (เอกสารแนบท้ายประกาศหมายเลข ๒)๔. แบบคำขอขายไฟฟ้า (เอกสารแนบท้ายประกาศหมายเลข๓)(ดูข้อมูลจากภาพกฎหมาย)ปริยานุช/ผู้จัดทำ๓๐ มิถุนายน๒๕๕๘ปริญสินีย์/ผู้ตรวจ๓๐ มิถุนายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๔๗ ง/หน้า ๑๓/๒๖ มิถุนายน ๒๕๕๘